**CONSILIUL LOCAL AL MUNICIPIULUI BISTRIŢA**

**COMPARTIMENT PREGĂTIRE DOCUMENTE,**

**CONTENCIOS**

**PROCES-VERBAL**

încheiat azi 07.11.2022 în şedinţa extraordinară convocată de îndată

a Consiliului local al municipiului Bistriţa

Şedinţa extraordinară convocată de îndată a Consiliului local al municipiului Bistriţa se desfăşoară prin mijloace electronice de comunicare utilizând o platforma online de videoconferință, ZOOM. Au participat la ședință: consilierii locali ai municipiului Bistriţa, domnul Hangan Sorin, înlocuitorul de drept al Primarului municipiului, domnul Stan Călin - Viceprimarul municipiului Bistriţa; Cincea Dumitru – Matei - director executiv Direcţia Administraţie Publică, Juridic – înlocuitorul de drept al Secretarului municipiului Bistrița la această ședință; Coceșiu Liliana – Alunița – director executiv Direcția Integrare Europeană; Rus Radu – șef serviciu la Direcția Integrare Europeană; Dan Șiman – consilier Direcția Comunicare; Deac Bogdan – consilier Direcția comunicare; Zbîncă Marius –reprezentantul Societăţii Loyal SRL Bistriţa; Cionca Terezia Tanța– consilier la Compartimentul Pregătire Documente, Contencios; Morariu Dorina – Maria – consilier Compartimentul Pregătire Documente, Contencios.

Şedinţa extraordinară convocată de îndată a Consiliului local al municipiului Bistriţa a fost convocată prin Dispoziția nr.589 /7.11.2022, având în vedere urgența determinată de necesitatea depunerii unei cereri de finanțare în cadrul Programului Operaţional Infrastructură Mare 2014-2020, Axa Prioritară 11: Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor, începând cu data de 8 noiembrie 2022

Sunt conectați online 16 membri ai Consiliului local al municipiului Bistrița.

Absenți: Bria Dumitru Alexandru, Burduhos Ionel și Elisei Radu Claudiu.

Mandatul de consilier local al doamnelor Stere Florentina Ștefania și Săcălean Oana Andreea fiind încetat ca urmare a demisiei și a hotărârilor consiliului local constatatoare a încetării mandatului, în locurile rămase vacante nefiind validați alți consilieri, în prezent sunt 19 consilieri locali în funcție în Consiliul local al municipiului Bistrița.

Având în vedere faptul că mandatul de președinte de ședință al domnului consilier Brici Tiberius Daniel este expirat, la începutul ședinței lucrările acesteia sunt conduse de domnul Ruști Ionel, cel mai în vârstă dintre membrii Consiliului local al municipiului Bistrița, care înregistrează prezența consilierilor la ședință, prin apel nominal.

Se intonează Imnul de stat al României.

Domnul consilier Ruști Ionel: Dragi colegi, la primul punct al ordinii de zi este alegerea noului președinte de ședință. Aș dori, dacă vrea cineva să facă o propunere.

Domnul consilier Filip Alexandru Tudor: Să votăm întâi ordinea de zi.

Domnul consilier Ruști Ionel: Scuză-mă, Filip, Da.

Domnul consilier Filip Alexandru Tudor: Vot pentru ordinea de zi!

Se supune atenţiei și votului proiectul ordinii de zi care cuprinde următoarele puncte:

1. Proiect de hotărâre nr.259/07.11.2022 privind alegerea preşedintelui de şedinţă al Consiliului local al municipiului Bistriţa
2. Proiect de hotărâre nr.260/07.11.2022 privind aprobarea proiectului “Utilizarea energiei din surse regenerabile în unitățile de învățământ din Municipiul Bistrița”, în vederea finanțării acestuia în cadrul Programului Operaţional Infrastructură Mare 2014-2020

- iniţiator: Primarul municipiului Bistriţa

- Aviz comisii: Comisiile de specialitate reunite ale Consiliului local

Ordinea de zi este aprobată de Consiliul local cu 15 voturi ”pentru”

**Se trece la primul punct al ordinii de zi**, **proiect de hotărâre nr.259/07.11.2022 privind alegerea preşedintelui de şedinţă al Consiliului local al municipiului Bistriţa**

Proiectul de hotărâre cuprinde 3 articole și se adoptă cu votul deschis al majorității consilierilor prezenți.

Domnul consilier Ruști Ionel: Deci, dacă are cineva o propunere pentru președinte de ședință, pentru viitorul președinte de ședință.

Domnul Stan Călin, viceprimar al municipiului Bistrița: Da, bună ziua, pe domnul Filip Tudor ca și propunere.

Domnul consilier Ruști Ionel: Da, mulțumesc! Mai are cineva o propunere? Atunci supun la vot propunerea colegului nostru.

Propunerea de alegere a domnului Filip Alexandru Tudor ca președinte de ședință este aprobată cu 16 voturi ”pentru”, unanimitatea voturilor consilierilor prezenți.

Domnul consilier Filip Alexandru Tudor, președintele de ședință ales: Mulțumesc, domnule Ruști pentrtu modul în care ați condus ședința, multumesc domnule Stan pentru propunere. Din acest moment preiau conducerea ședinței. Mulțumesc! Am să vă rog acum, pentru punctul 1, separat de propunere, să dăm un vot, ca proiect.

Proiectul de hotărâre de la punctul 1, privind alegerea președintelui de ședință, este adoptat cu 16 voturi ”pentru”, unanimitatea voturilor consilierilor prezenți.

Doamna consilier Săsărman Lucia Augusta: Abia de acum primiți frâiele, abia de acum.

Președintele de ședință, domnul consilier Filip Alexandru Tudor: Așa este, doamna Săsărman, de aia am introdus, în plus, o întrebare pentru dumneavoastră.

**Se trece la punctul 2 de pe ordinea de zi, Proiect de hotărâre nr.260/07.11.2022 privind aprobarea proiectului “Utilizarea energiei din surse regenerabile în unitățile de învățământ din Municipiul Bistrița”, în vederea finanțării acestuia în cadrul Programului Operaţional Infrastructură Mare 2014-2020**

Proiectul de zi cuprinde 11 articole și o anexă și se adoptă cu votul majorității consilierilor în funcție.

Comisiile de specialitate reunite ale Consiliului local al municipiului Bistrița au dat aviz favorabil pentru proiectul de hotărâre

Președintele de ședință, domnul consilier Filip Alexandru Tudor: Dacă sunt intervenții, din partea dumneavoastră, vă rog! Dacă nu sunt intervenții am să supun la vot. Vă rog, vot pentru proiectul 260.

Proiectul de hotărâre este adoptat cu 16 voturi ”pentru”, unanimitatea voturilor consilierilor prezenți.

Președintele de ședință, domnul consilier Filip Alexandru Tudor: Vă mulțumesc pentru prezență și implicare. O zi bună vă doresc!

Nefiind alte probleme de ridicat, preşedintele de şedinţă, domnul consilier Filip Alexandru Tudor, declară închise lucrările şedinţei extraordinare convocată de îndată a Consiliului local al municipiului Bistriţa din data de 07.11.2022.

**PREȘEDINTE, Pentru SECRETAR GENERAL**

**FILIP ALEXANDRU TUDOR DIRECTOR EXECUTIV DAPJ,**

**CINCEA DUMITRU – MATEI**

**REDACTAT,**

**CIONCA TEREZIA TANȚA**

CTT/3 ex